Lehet(ne) magyarul?! - Tények.sk
Lehet(ne) magyarul?!
Néhány évvel ezelőtt egy dunaszerdahelyi barátom szólított meg elégedetlenül lobogtatva a Dunaszerdahelyi Önkormányzat elutasító levelét, melyet a számára kikézbesített helyi adó- és illeték-kivetési határozat magyar nyelvű kiadásának kérelmére kapott. Ebben egyebek mellett kérte azt is, hogy a jövőre nézve valamennyi neki címzett iratot, határozatot és levelezést magyar nyelven állítsanak ki.
Ugyanakkor kedvező „háttérszelet” biztosítottak jogérvényesíthetőségeinkhez a mai Magyarország országgyűlése által 2010 után jóváhagyott szabályozások és támogatások is, melyeknek jelentős részét Dr. Gaudi – Nagy Tamás indítványozta képviselői mandátuma idején. Nem feledkezhetek meg a nemzetközi színtéren is az egyetemes magyarság érdekeit védő Dr. Morvai Krisztina, egyetemi docens, büntetőjogász, független európai parlamenti képviselő pótolhatatlan tevékenységéről sem, hiszen körútjai, előadásai és konferenciái során törvénymagyarázatokkal együtt juthat teljes érvrendszerek birtokába a megértéssel figyelő. Mindezen szervezetek és személyek segítségével sikerült mára felpörgetni a civilszféra és a magányszemélyek jogérvényesítési kedvét és hajlandóságát.
Ám láss csodát, felvidéki magyar közösség; éppen csak megérkezett 2017. május 15-én a három civil szervezet erre benyújtott fellebbezésének tértivevénye, amikor az SZK Kisebbségi Kormánybiztosa 2017. május 17-én hírül adta, hogy úgymond a napokban 578 községnek küldte ki figyelmeztető levelét, amelyben felszólította őket a kisebbségi nyelvtörvény előírásainak betartására. Konkrétan azt adták hírül, hogy „a kisebbségi nyelvtörvényt sértő legtöbb hibát a vizuális nyelvhasználat területén találták, 471 esetben hiányoznak ugyanis az életveszélyre, az egészség veszélyeztetésére figyelmeztető táblák a kisebbségek nyelvén. A másik leggyakoribb hiba az volt, hogy nem hívták fel megfelelően a hivatalokhoz forduló ügyfelek figyelmét arra, hogy anyanyelvükön is kommunikálhatnak a hivatalokkal, ilyen hibát 322 községben találtak. Sok helyen hiányzik a község kisebbségi nyelven való megnevezése a községi önkormányzat épületén vagy a kisebbség nyelvén kiadott határozatokban.”
Mondanom sem kell, hogy a civil szervezetek által feltárt törvénysértések ennél sokkal szélesebb skálát mutatnak.
Részlet a somorjai magyar nyelvű határozatból
Részlet a dunaszerdahelyi kétnyelvű iratból
Ezen felbuzdulva rögtön el is készítettem az ilyen irányú kérelem kitölthető formanyomtatványait, (egyet a még kiküldetlen határozatok és írásos kommunikáció magyar nyelvű lebonyolításának kérelme gyanánt, a másikat pedig a már kiküldött határozat magyar nyelvű kiadására. Természetesen mindkét nyomtatvány hátlapján gondosan feltüntettem az összes vonatkozó jogszabályt, biztos, ami biztos alapon. (Használják épülésükre a VELEMJÁRÓ alkalmazásaival együtt http://www.velemjaro.sk/telepulestar !)
A formanyomtatványok word-fájlokban is letölthetők – itt.
A Felvidék.ma portálon megjelent cikk bővített változata
Előző cikkSzerintem Egy túl csendes hang – Csáky Pál könyve margójára
Következő cikkÍgy szavaztak Szlovákia EP-képviselői a Magyarország elleni indítványról